<classify> Jumla ya wachezaji watatu wa Uganda wameondolewa katika kikosi hicho, huku Sserunkuma wote wawili wakivunja mkataba na David Owino akimaliza mkataba wake wa mwaka mmoja.Sserunkuma wote walisaini mkataba wa miaka miwili mwaka jana, wakitegemewa kukisaidia kikosi cha Simba kuchukua ubingwa lakini mambo yamekuwa tofauti na matarajio.Akizungumza jana Dar es Salaam Hanspope alisema sababu za kuvunja mkataba na Dan Sserunkuma ni kutokana na kushindwa kuonesha kiwango, ambacho alikuwa nacho wakati akikitumikia kikosi cha Gormahia ya Kenya.Tulimsajili Sserunkuma kwasababu alikuwa na kiwango bora, na tulitegemea kiwango hicho atakionesha Simba lakini hajacheza kama ambavyo tulitegemea ndio maana tukaamua kuachana naye, alisema.Dan Sserunkuma alisajiliwa Simba baada ya kufanya vizuri katika ligi ya Kenya kwa kuibuka mfungaji bora msimu wa mwaka jana.Tangu amejiunga Simba amekuwa hayuko katika kiwango kilichotegemewa. Kutokana na kushindwa kuonyesha kiwango bora Kocha wa Simba Goran Kopunovic alianza kumweka benchi hali ambayo hakufurahiwa nayo kiasi cha kutishia kwa muda mrefu kutaka kuvunja mkataba.Kwa mujibu wa Hanspope, pia Kocha Kopunovic hamhitaji katika kikosi hicho ndio maana wameona waachane naye. Jumla ya wachezaji wawili wa kigeni wamebakizwa katika kikosi hicho ambaye ni Emmanuel Okwi na Juuko Murshid.Hanspope alisema wanaendelea kuangaza ili kupata wachezaji wazuri ambao watawasajili kwa ajili ya kukisaidia kikosi hicho kwa msimu ujao.  <topic>: MICHEZO 